સંયુક્ત રાષ્ટ્ર પરિષદનું કાયમી સભ્ય રાષ્ટ્ર હોવાથી ચીન પાસે વીટો પાવર છે. ચીને આ અગાઉ પણ ઘણીવાર જૈશ-એ-મહંમદના વડા મસૂદ અઝહરને વૈશ્વિક આતંકી જાહેર કરવાના પ્રયાસો અવરોધ્યા હતા. ગઈ સાલ માર્ચમાં ૧૫ દેશમાંથી માત્ર ચીન જ એવું એક રાષ્ટ્ર હતું જેણે મસૂદ અઝહરને આંતરરાષ્ટ્રીય જાહેર કરવાના ભારતના પ્રસ્તાવના વિરોધમાં મતદાન કર્યું હતું. જ્યારે સમિતિના ૧૪ દેશે ભારતના પ્રસ્તાવનાં સમર્થનમાં મતદાન કર્યું હતું.